**PASVALIO RAJONO SAVIVALDYBĖS TARYBA**

**SPRENDIMAS**

**Dėl** PASVALIO RAJONO SAVIVALDYBĖS 2021-2023 metų strateginio veiklos plano įgyvendinimo 2021 metais ataskaitos patvirtinimo

2022 m. balandžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, Lietuvos Respublikos strateginio valdymo įstatymu, įgyvendindama Pasvalio rajono savivaldybės strateginio planavimo organizavimo tvarkos aprašą, patvirtintą Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2022 m. vasario 23 d. sprendimo Nr. T1-26 redakcija), Pasvalio rajono savivaldybės taryba nusprendžia:

Patvirtinti Pasvalio rajono savivaldybės 2021–2023 metų strateginio veiklos plano įgyvendinimo 2021 metais ataskaitą (pridedama).

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyriausioji specialistė

Monika Butaitienė

2022-04-11, tel. Nr. 8 627 49162

Suderinta DVS Nr. RTS-106

Pasvalio rajono savivaldybės tarybai

**AIŠKINAMASIS RAŠTAS**

**DĖL** PASVALIO RAJONO SAVIVALDYBĖS 2021-2023 metų strateginio veiklos plano įgyvendinimo 2021 metais ataskaitos patvirtinimo

**2022-04-11**

Pasvalys

**1. Sprendimo projekto rengimo pagrindas.**

Pasvalio rajono savivaldybė (toliau – Savivaldybė) organizuoja savo veiklą vadovaudamasi Savivaldybės strateginiais planais ir Savivaldybės biudžetu. Savivaldybėje yra trijų tipų planai: ilgalaikis strateginis plėtros planas, trumpalaikis veiklos planas (trimetis) ir metinis veiklos planas. Pasvalio rajono savivaldybės 2021–2023 m. strateginis veiklos planas, patvirtintas Savivaldybės tarybos 2021 m. vasario 24 d. sprendimu Nr. T1-27 „Dėl Pasvalio rajono savivaldybės 2021–2023 metų strateginio veiklos plano patvirtinimo“ (su visais aktualiais pakeitimais), yra detalus institucijos veiklos planavimo dokumentas, kuriame, atsižvelgiant į Savivaldybės aplinkos analizę, suformuluoti strateginiai tikslai, aprašomos institucijos vykdomos programos ir numatomi finansavimo šaltiniai joms įgyvendinti. Atsižvelgiant į Pasvalio rajono savivaldybės strateginio planavimo organizavimo tvarkos aprašą, patvirtintą Savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2022 m. vasario 23 d. sprendimo Nr. T1-26 redakcija), ir į Lietuvos Respublikos strateginio valdymo įstatymą, kiekvienais metais reikia parengti ir Savivaldybės tarybai pateikti strateginio veiklos plano ataskaitą už praėjusius kalendorinius metus (2021 m.).

**2. Sprendimo projekto tikslai ir uždaviniai.**

Sprendimo tikslas – pateikti strateginio veiklos plano 2021 metų ataskaitą, kurioje būtų pateikti analizuojami duomenys, išvados bei rekomendacijos.

Sprendimo uždaviniai – Savivaldybės administracija kasmet rengia trimetį strateginį veiklos planą, kuriame aprašomos programos, nurodant programų tikslus, uždavinius, priemones ir asignavimus bei vertinimo kriterijus.Norint užtikrinti sklandų ir tikslingą planavimą Savivaldybėje kiekvienais metais teikiama strateginio veiklos plano ataskaita už praėjusius metus. Ataskaita ne tik atspindi praėjusių metų rezultatus, bet ir padeda rengti ir tiksliau planuoti ateinančių metų dokumentus.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Patvirtinta Pasvalio rajono savivaldybės 2021–2023 m. strateginio veiklos plano įgyvendinimo 2021 m. ataskaita, atsižvelgiant į pasiektus rezultatus, leis kryptingiau planuoti Savivaldybės veiklą, efektyviau paskirstyti ribotus finansinius, materialinius ir žmogiškuosius išteklius numatytiems veiklos rezultatams pasiekti.

**4. Skaičiavimai, išlaidų sąmatos, finansavimo šaltiniai.**

Sprendimo projektui įgyvendinti papildomos lėšos nereikalingos.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**7. Sprendimo projekto antikorupcinis vertinimas.**

Teisės akto projektas antikorupciniam vertinimui neteikiamas.

**8. Sprendimo projekto iniciatoriai ir asmuo atsakingas už sprendimo vykdymo kontrolę.**

Strateginio planavimo ir investicijų skyriaus vyriausioji specialistė Monika Butaitienė.

Strateginio planavimo ir investicijų skyriaus

vyriausioji specialistė Monika Butaitienė